Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, COVID-19aren autodiagnostiko-proben emaitza positiboen jakinarazpenean Datuen Babesari buruzko Legea urratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarrita dagoenaren babesean, galdera hau aurkezten du, idatziz erantzun dakion:

Nafarroako Gobernuak denbora igaro ahala ezarri dituen protokoloetan, herritarrei eskatzen zaie COVID-19aren autodiagnostikorako proben emaitza positiboak jakinaraz ditzaten, dela farmazia-sarearen bidez, dela antigenosfarmacia@navarra.es posta elektronikoko helbidera.

Nafarroako Gobernuak konfirma al dezake ez dagoela datu-babeserako legearen urraketarik pertsona zehatzen izen-deituradun datu sanitarioak jakinarazteko posta elektronikoko zirkuitu bat erabiliz?

Nafarroako Gobernuak egin al dio kontsultarik Datuak Babesteko Agentziari, pertsona zehatzen izen-deituradun datu sanitarioak posta elektronikoko kontu baten bitartez erabiltzearen inguruan?

Iruñean, 2021eko abenduaren 29an

Foru parlamentaria: Cristina Ibarrola Guillén